Αξιολόγηση ποιοτικών χαρακτηριστικών νερού στην περιοχή της Θεσσαλονίκης
Creators: name: Γιαννάκης, Ιωάννης Παναγή
Publisher: name: Aristotle University of Thessaloniki
Year: 2016
Subjects: Νιτρικά
Αξιολόγηση ποιοτικών χαρακτηριστικών νερού
Ρέμα Υφανέτ
Nitrates
Qualitative parameters of water
Permissible water limits

description: Το νερό αποτελεί το πλέον σημαντικό και αναντικατάστατο θρεπτικό συστατικό για την ύπαρξη και διατήρηση της ζωής. Η μελέτη της ποιότητας και της ποσότητάς του έχει γίνει αντικείμενο έρευνας ανά τους καιρούς, τόσο για ερευνητικούς σκοπούς, όσο και για λογαριασμό διοικήσεων των χωρών, καθώς η εξασφάλιση επαρκούς ποσότητας και ποιότητας για τους πληθυσμούς είναι κεφαλαιώδους σημασίας. Αντικείμενο της παρούσας διπλωματικής εργασίας είναι η μελέτη και αξιολόγηση κάποιων ποιοτικών παραμέτρων του νερού σε διάφορες περιοχές της Θεσσαλονίκης (Κέντρο Θεσσαλονίκης, Χαλάστρα, Κύμινα, Τούμπα, Πυλαία, Πλατανάκια, Χορτιάτης, Ασβεστοχώρι και Σέιχ Σου). Πιο συγκεκριμένα, μετρήθηκε πειραματικά στο εργαστήριο η συγκέντρωση των νιτρικών ιόντων, η ηλεκτρική αγωγιμότητα, η ενεργός οξύτητα (pH) και η θολότητα σε διάφορα δείγματα νερού, δίνοντας περισσότερη βαρύτητα στη πρώτη παράμετρο, όπου μελετάται σε μεγαλύτερο βαθμό απ’ τις υπόλοιπες. Τα δείγματα του νερού που συλλέχθηκαν προέρχονταν είτε από φυσικές πηγές, είτε από το υδρογραφικό δίκτυο της εκάστοτε περιοχής. Οι μετρήσεις και η λήψη των δειγμάτων πραγματοποιήθηκε σε δύο περιόδους για να εξετασθεί εάν, αλλά και κατά πόσο επηρεάζει η εποχιακή διακύμανση τις τιμές των παραμέτρων αυτών. Οι πρώτες μετρήσεις έλαβαν μέρος την άνοιξη, που χαρακτηρίζεται για το υγρό και δροσερό της κλίμα, και πιο συγκεκριμένα αρχές Απριλίου, ενώ οι δεύτερες το καλοκαίρι, που χαρακτηρίζεται από ξηρό και θερμό κλίμα (τέλη Αυγούστου) και συγκρίθηκαν μεταξύ τους. Καταλήγοντας βιβλιογραφικά μελετήθηκαν και παρουσιάζονται στην εργασία αυτή οι παράγοντες, οι οποίοι φαίνεται να επηρεάζουν τις ποιοτικές παραμέτρους που μελετήθηκαν, όπως το είδος της καλλιέργειας, η ύπαρξη κτηνοτροφικών ή βιομηχανικών αποβλήτων, το κλίμα της περιοχής κτλ. Έπειτα γίνεται μία προσπάθεια συσχέτισης των παραγόντων αυτών σε περιπτώσεις όπου παρατηρήθηκαν τιμές που παρουσίαζαν σημαντική απόκλιση από τις καθιερωμένες ή ξέφευγαν από τα επιτρεπτά όρια, σύμφωνα με την ισχύουσα νομοθεσία. Χαρακτηριστικό παράδειγμα αποτελεί το ρέμα της Υφανέτ, στην περιοχή της Τούμπας, όπου οι συγκεντρώσεις των νιτρικών και στις δύο δειγματοληψίες είναι αρκετά υψηλότερες απ’ το ανώτερο επιτρεπτό.
description: Water is the most important and indispensable nutrient for the existence and maintenance of life. The study of its quality and quantity has been an object of investigation through time, both for research purposes and on behalf of the countries’ government, in order to ensure sufficient quantity and quality for the people. The purpose of this thesis is the study of some qualitative parameters of water in different areas of Thessaloniki (Thessaloniki, Chalastra, Kymina, Toumba, Pylaia, Platanakia, Chortiatis, Asvestochori and Seich Sou). Specifically, the concentration of the nitrate ion, the electric conductivity, the active acidity (pH) and the turbidity of various water samples, has been measured experimentally in the laboratory. Major attention was given to the first parameter, which is studied to a greater degree than the other. The collected water samples were taken either from natural sources, or by the hydrographic network of the area. The measurements and the sampling were carried out in two periods, to consider whether the seasonal variation affects the values of these parameters. The first measurements took place in the spring (in the beginning of April), which is characterized by its humid and cool climate, while the second measurements took place in the summer (in the end of August). Finally the measurements of these two periods were compared. In conclusion, a literature study has been made in order to present how factors affect the quality parameters studied, such as the type of crop, the presence of livestock or industrial waste, the climate of the region etc. Afterwards an attempt to correlate these factors in cases where the observed values showed significant deviation from the normal or were higher than the permissible limits of the current legislation, has been examined. A typical example constitutes the stream of Ifanet in Toumba area, where concentrations of nitrate in both samples were significantly higher than the maximum permissible limits.